Συντεταγμένες: 48°49′19.99″N 2°20′17.99″E﻿ / ﻿48.8222194°N 2.3383306°E﻿ / 48.8222194; 2.3383306

Το **Πάρκο Μονσουρί** (γαλλικά: Parc Montsouris) είναι δημόσιο πάρκο που βρίσκεται στο νότιο Παρίσι, στη Γαλλία, στο 14ο διαμέρισμα και έχει έκταση 15,5 εκτάρια. Εγκαινιάστηκε επίσημα το 1875 μετά από ένα πρώιμο άνοιγμα το 1869.

Το πάρκο είναι σχεδιασμένο σε αγγλικό στιλ και φιλοξενεί πολλά είδη πουλιών, φυτών και δέντρων.

Οι πινακίδες πληροφοριών στο πάρκο αναφέρουν ότι οφείλει το όνομά του στα πολλά τρωκτικά που υπήρχαν στους μύλους κατά μήκος του ποταμού Μπιέβρ.

Περιγραφή
---------

Η λίμνη του πάρκου
Χάρτης του πάρκου Μονσουρί
Το πάρκο Μονσουρί είναι ένα από τα τέσσερα μεγάλα αστικά δημόσια πάρκα, μαζί με το δάσος της Βουλώνης, το δάσος της Βενσέν και το πάρκο Μπυτ-Σωμόν, που δημιουργήθηκαν στα πλαίσια του μετασχηματισμού του Παρισιού από τον αυτοκράτορα Ναπολέοντα Γ' και τον Νομάρχη του Σηκουάνα βαρόνο Οσμάν, σε καθένα από τα βασικά σημεία γύρω από το Παρίσι, προκειμένου να παρέχουν πράσινο χώρο και αναψυχή για τον ταχέως αναπτυσσόμενο πληθυσμό του Παρισιού. 

Το πάρκο έχει έκταση 15,5 εκτάρια και περίμετρο 1,5 χιλιόμετρο και είναι σχεδιασμένο ως αγγλικός κήπος τοπίου από τον Ζαν-Σαρλ Αλφάν. 

Το πάρκο Μονσουρί είναι ένας από τους μεγαλύτερους χώρους πρασίνου στο Παρίσι. Βρίσκεται ανάμεσα στην οδό Αλεζιά και την Πανεπιστημιούπολη του Παρισιού. Η γειτνίαση του πάρκου με την Πανεπιστημιούπολη το καθιστά αγαπημένο σημείο περιπάτου για τους φοιτητές.

Το πάρκο περιλαμβάνει μια λίμνη, μικρό καταρράκτη, χώρους με γκαζόν, όμορφα αγάλματα, πολλές αξιόλογες ποικιλίες δέντρων, θάμνων και λουλουδιών, καφέ, κουκλοθέατρο καθώς και πολλά διαφορετικά είδη πουλιών. Το εστιατόριο «Παβιγιόν Μονσουρί» υπάρχει από το 1889 και πολλά διάσημα πρόσωπα το επισκέπτονταν συχνά, όπως ο Λένιν και ο Τρότσκι, η Σιμόν ντε Μπωβουάρ και ο Ζαν-Πωλ Σαρτρ, ο Πωλ Ζουβέ και ο Μαρσέλ Καρνέ, κ.ά. Οι επισκέπτες μπορούν επίσης να δουν το σταθμό μετεωρολογίας Μονσουρί και μια στήλη ύψους 4 μέτρων με επιγραφή που σηματοδοτεί την τοποθεσία του μεσημβρινού του Παρισιού. Η δεξαμενή Μονσουρί, η οποία περιέχει το ένα τρίτο του πόσιμου νερού που καταναλώνεται στο Παρίσι, είναι ανοιχτή στο κοινό μία φορά το χρόνο, τις Ημέρες της Πολιτιστικής Κληρονομιάς.

Πολλές δωρεάν συναυλίες παρέχονται από Μάιο έως Σεπτέμβριο στο περίπτερο.

Ο σταθμός Σιτέ Υνιβερσιταίρ του δικτύου περιφερειακών τρένων RER B βρίσκεται στο νότιο τμήμα του πάρκου, όπου συνδέεται με τη γραμμή 3 του νέου τραμ Ιλ-ντε-Φρανς. 

* Το πάρκο Μονσουρί
* Η λίμνη του πάρκουΗ λίμνη του πάρκου
* Η επιγραφή που σηματοδοτεί τον μεσημβρινό του ΠαρισιούΗ επιγραφή που σηματοδοτεί τον μεσημβρινό του Παρισιού
* Οι Ναυαγοί, έργο του Αντουάν Ετέξ, 1859*Οι Ναυαγοί*, έργο του Αντουάν Ετέξ, 1859
* Στήλη της Οπλισμένης Ειρήνης, έργο του Ζυλ-Φελίξ Κουτάν*Στήλη της Οπλισμένης Ειρήνης*, έργο του Ζυλ-Φελίξ Κουτάν
* Βροχόμετρα στο σταθμό μετεωρολογίαςΒροχόμετρα στο σταθμό μετεωρολογίας
* Φυλάκιο στο πάρκοΦυλάκιο στο πάρκο
* Αλέα στο πάρκοΑλέα στο πάρκο

Εξωτερικοί σύνδεσμοι
--------------------

* Το πάρκο Μονσουρί

Παραπομπές
----------

1. ↑ . «europeforvisitors.com/paris/articles/parc-montsouris.htm».
2. ↑ . «www.eutouring.com/parc\_montsouris\_park\_in\_paris.html».
3. ↑  Patrice de Moncan, *Les Jardins du Baron Haussmann*, pg. 191.
4. ↑ . «paris.fr/equipements/parc-montsouris-1810».
5. ↑ . «france-travel-info.com/parc-montsouris/».
6. ↑ . «parisinfo.com/paris-museum-monument/71218/Parc-Montsouris».